**BURSA SHQIPTARE E ENERGJISË ELEKTRIKE – ALPEX SH.A.**

Tiranë, më \_\_.\_\_.2024

**FORMULAR PËR SHPALLJEN E POZICIONIT VAKANT TË PUNËS**

Mbështetur në Kodin e Punës, aktet ligjore dhe nënligjore të dala në zbatim të tij, si dhe në Manualin e Burimeve Njerëzore, ALPEX SHA njofton për shpalljen e 1 (një) vendi vakant të punës në pozicionin e:

**TITULLI I POZICIONIT: Shef Sektori**

**DREJTORIA/SEKTORI:** Sektori i Zhvillimit të Biznesit

**QËLLIMI I POZICIONIT:** Është përgjegjës për zhvillimin e biznesit të ALPEX-it për zonën e ofertimit të Shqipërisë dhe bashkimin e tregjeve.

**DETYRAT DHE PËRGJEGJËSITË:**

1. Përgatit strategjinë e zhvillimit të biznesit duke identifikuar mundësitë e biznesit, duke ofruar analiza dhe kërkesa funksionale për produkte dhe shërbime të reja.
2. Ndërvepron me të gjithë aktorët përkatës në mënyrë që Sektori të krijojë vlera afatgjatë për shoqërinë dhe të ndihmojë në zgjerimin dhe përmirësimin e shërbimeve të saj.
3. Drejton aktivitetet e lidhura me klientët e ALPEX-it në bashkëpunim të ngushtë me Drejtorinë e Operimit të Tregut me qëllim rritjen e likuiditetit në tregjet e ALPEX dhe identifikimin e mundësive të reja për zhvillimin e biznesit.
4. Harton dhe rekomandon për miratim planifikimin vjetor të projekteve dhe buxhetin përkatës për përmirësimin e projekteve ekzistuese, zhvillimin e projekteve të rejave dhe promovimin e produkteve dhe shërbimeve dhe në këtë mënyrë siguron zbatimin e të gjitha këtyre në kuadër të Planit të Biznesit dhe Buxhetit vjetor të shoqërisë.
5. Sigurimi i përputhshmërisë së detyrimeve të Sektorit me kuadrin rregullator, duke qenë të informuar me ndryshimet dhe zhvillimet rregullatore.
6. Përgatit raporte mujore, tremujore dhe vjetore për administratorin apo organet mbikëqyrëse të kompanisë dhe informon për ecurinë e veprimeve dhe qëllimeve dhe sfidat me të cilat përballet shoqëria.
7. etj.

**KRITERET QË DUHET TË PLOTËSOJNË KANDIDATËT (KUALIFIKIMET):**

**Arsimi i kërkuar:** Arsim i lartë (Master shkencor ose diplomë ekuivalente) me profil ekonomi, financë, menaxhim, administrim, inxhinieri.

**Përvoja e kërkuar e punës:** Eksperiencë të paktën 4 (katër) vite në pozicione menaxheriale në industritë në zhvillim për sa i përket biznesit/shitjes dhe teknologjisë.

**TË TJERA:**

* Shpirt i fortë tregtar dhe frymë sipërmarrëse;
* Menaxher projekti i vendosur që respekton afatet;
* Negociator i aftë, i cili është në gjendje të mbyllë marrëveshje që janë të favorshme për ALPEX, me një vizion të qartë të bashkëpunimit të suksesshëm në rajon;
* Mbështetës i zgjidhjeve të reja teknologjikë brenda shoqërisë;
* Energjik, nxitës, entuziast dhe i përkushtuar ndaj punës;
* Njohje shumë e mirë e gjuhës angleze, të shkruar dhe të folur;
* Aftësi për të punuar nën presion, në një mjedis sfidues që ndryshon me shpejtësi;
* Aftësi të mira komunikimi dhe të foluri në publik;
* Njohuri në funksionimin e tregjeve të energjisë elektrike dhe tregjet e ngjashme;

Kandidatët e interesuar për pozicionin vakant duhet të paraqesin dokumentet si më poshtë:

* Formularin e aplikimit (Formulari 2)
* CV e detajuar
* Letër reference nga punëdhënësi i mëparshëm
* Letër Interesi

Dokumentacioni i kërkuar të paraqitet brenda datës 04/10/2024 ora 16:00 pranë ALPEX SHA:

Në adresën: Rruga Liman Kaba, Rezidenca Olympic, Shkalla 3, Kati 1, Zyra 1, Tiranë, Shqipëri

ose

Në adresën e email: info@alpex.al